બીજિંગ: ચીનના દ‌િક્ષણ-પશ્ચિમ સિચુઆન પ્રાંતમાં એક લોકપ્રિય પ્રવાસન સ્થળે આવેલા ૭ પોઇન્ટની તીવ્રતાવાળા વિનાશકારી ભૂકંપમાં અત્યાર સુધીમાં ૧૦૦નાં મોત થયાની આશંકા છે, જોકે સરકારી અહેવાલોમાં ૧૩નાં મોતને સમર્થન આપવામાં આવ્યું છે. ડિઝાસ્ટર મેનેજમેન્ટ હાથ ધરનાર ચીનના નેશનલ કમિશને આ વિસ્તારમાં ૧૦૦ જેટલા લોકોનાં મોત થયાની આશંકા વ્યક્ત કરી છે. ૧૩૦૦૦થી વધુ ઘરને નુકસાન પહોંચ્યું છે. આ ભૂકંપના કારણે થયેલા ભૂસ્ખલનમાં ૧૦૦થી વધુ પ્રવાસીઓ ફસાઈ ગયા છે અને તેઓ લાપતા હોવાના અહેવાલો છે. તેમની હજુ સુધી કોઈ ભાળ મળી નથી.